Nilapura

Nilapura ialah sebuah siri drama televisyen epik Malaysia 2011 arahan Wan Hasliza dibintangi oleh Jue Aziz, Ryzal Jaafar, Amar Asyraf dan Memey Suhaiza. Drama ini memulakan tayangan perdana di Slot Aksi TV3 dari 31 Oktober 2011 hingga 13 Februari 2012 menggantikan Supermak.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Putera Rangga (Amar Asyraf) merupakan anak kedua kepada Sultan Zainal Abidin dari negara Nilapura. Setelah abangnya, Raja Murtaza dibunuh dalam peperangan, Rangga menjadi harapan tunggal bagi ayahandanya untuk mewarisi takhta. Namun, Rangga merupakan seorang yang suka berfoya-foya dan sering mengabaikan tanggungjawabnya.

Rangga mempunyai hubungan sulit dengan Ulia, isteri kedua kepada Pembesar Sata, pegawai tinggi dalam kerajaan Nilapura. Selepas Rangga ditangkap oleh pengawal Pembesar Sata ketika memanjat keluar dari bilik Ulia, Sultan Zainal Abidin bertitah untuk mengahwinkan Rangga kepada anak Raja Bumida Bimasakti. Rangga terpaksa menurut titah ayahandanya walaupun tidak rela hati.

Puteri Ratna Emas Lela (Jue Aziz) pula merupakan puteri bongsu kepada Raja Bumida Bimasakti yang berjiwa rakyat dan gemar melakukan kerja-kerja amal. Ratna sangat rapat dengan Dindra (Ryzal Jaafar), seorang pengawal diraja. Bagi menjaga kepentingan negaranya, Ratna sanggup mengetepikan perasaan cintanya terhadap Dindra dan bersetuju dengan perkahwinan diplomatik yang diaturkan.

Walaupun Ratna cuba berbaik dengan Rangga tetapi Rangga masih meneruskan hubungan dengan Ulia serta mengabaikan tanggungjawabnya sebagai seorang suami dan bakal pemerintah negara Bimasakti. Maka, Ratna terpaksa menggalas tanggungjawab tersebut untuk memerintah Bimasakti.

Hubungan Ratna dengan Rangga mula berubah selepas Rangga diserang hendap oleh Ghulam untuk merampas kuasa. Rangga menjadi lumpuh dan terpaksa merawat di istana Bimasakti. Dalam kesibukan untuk mentadbir negaranya, Ratna harus bertolak ansur dengan perangai suaminya yang degil dan kuat mengamuk. Akhirnya, Rangga terharu dengan kebaikan Ratna dan mula menguatkan semangat untuk sembuh. Rangga mula menyukai Ratna dan berasa cemburu dengan Dindra.

Rangga telah ditabalkan sebagai pemerintah negara Bimasakti dan mula menjalankan tanggungjawabnya. Apakah cabaran yang sedang menanti Rangga? Bagaimanakah Rangga berhadapan dengan musuhnya? Apakah kesudahan bagi cinta tiga segi antara Rangga, Ratna dan Dindra?

Pelakon

Utama
 Jue Aziz sebagai Puteri Ratna Emas Lela
 Ryzal Jaafar sebagai Dindra
 Amar Asyraf sebagai Putera Rangga

Pembantu
 Ramli Hassan sebagai Sultan Zainal Abidin
 Razib Salimin sebagai Raja Bumida
 Hilal Azman sebagai Bendahara Kehra
 Memey Suhaiza sebagai Dayang Ningsih
 Zarina Zainuddin sebagai Permaisuri Bimasakti
 Rosnah Johari sebagai Permaisuri Anggita
 Adam Shah sebagai Waris
 Hafiz Halim sebagai Raja Ghulam
 Dira Abu Zahar sebagai Widya
 Ramona Zamzam sebagai Ulia
 Aidil Aziz sebagai Laksamana Daka
 Samsul Zuraimi sebagai Pembesar Anzo
 Azimat Shamsuddin sebagai Anuda
 Hafidzuddin Fazil sebagai Pembesar Sata
 Jay Iswazir sebagai Turin

Penerbitan
Penggambaran sebahagiannya dijalankan di Istana Kellie, Ipoh dan sekitar negeri Kedah.

Rujukan

Pautan luar
 Nilapura di iflix

Drama Melayu 2011
Drama Melayu 2012
Rancangan TV3